**«Екінші деңгейдегі банктердің және банк операцияларының жекелеген түрлерін жүзеге асыратын ұйымдардың, букмекерлік кеңсенің және (немесе) тотализатордың қызметін жүзеге асыратын ойын бизнесін ұйымдастырушылардың, сауда объектілерін, сауда объектілеріндегі, оның ішінде сауда базарларындағы сауда орындарын уақытша иеленуге  
және пайдалануға ұсынатын тұлғаның (жалға берушінің),  
интернет-платформалардың операторлары, ойын бизнесіне салық төлеушілердің және арнайы салық режимдерін қолданушылардың салықтық әкімшілендіру мәселелері бойынша мәліметтер мемлекеттік кірістер органына ұсынуының кейбір мәселелері туралы» бұйрық жобасын қабылдаудың ықтимал қоғамдық-саяси, құқықтық,  
ақпараттық және өзге де салдарын**

**БАҒАЛАУ**

(бұдан әрі – Жоба)

**1. Қоғамдық-саяси салдарларды бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек Қазақстан Республикасының аумағында қызметін жүзеге асыратын салық төлеушілерді, оның ішінде арнайы салық режимін қолданатын жеке тұлғалар мен жеке кәсіпкерлерді, сондай-ақ ойын бизнесі саласындағы қызметті жүзеге асыратын заңды тұлғаларды ғана қозғайды.

Жоба салық төлеушілер үшін есептілік көлемін қысқартуға, шағын кәсіпкерлік және ойын бизнесі субъектілерінің кірістерін бақылау үшін қажетті ақпараттың толық және уақтылы түсуін қамтамасыз етуге, кассалық тәртіпті және қаржы ағындарының ашықтығын арттыруға, салық тәуекелдерін барынша азайтуға және қаржылық қызметтерді пайдаланушылар ретінде өз мүдделерін қорғау кезінде азаматтардың құқықтық мәдениетін қалыптастыруға бағытталған.

Саяси тұрақсыздық немесе жаппай қоғамдық наразылық қаупі қарастырылмайды.

**2. Құқықтық салдарды бағалау:**

Бұйрықтың жобасы Қазақстан Республикасы жаңа Салық кодексінің  
55-бабы 2-тармағының 2) тармақшасының үшінші абзацын және 22) тармақшасын, 56-бабы 12 және 14-тармақтарын және 717-бабы 6-тармағын іске асыру мақсатында әзірленді.

Тиісінше, ол Конституцияға және басқа да қолданыстағы нормативтік құқықтық актілерге қайшы келмейді.

Атап айтқанда, шағын кәсіпкерлік және ойын бизнесі субъектілерінің кірістерін бақылау үшін қажетті ақпараттың толық және уақтылы түсуін, кассалық тәртіпті және қаржы ағындарының ашықтығын арттыруды, салық тәуекелдерін барынша азайтуды және қаржылық қызметтерді пайдаланушылар ретінде өз мүдделерін қорғау кезінде азаматтардың құқықтық мәдениетін қалыптастыруды қамтамасыз етеді.

**3. Ақпараттық салдарды бағалау:**

Жобаның ақпараттық салдары орташа деп бағаланады, өйткені ол мобильді қосымша арқылы арнайы салық режимін қолдану кезінде салық және әлеуметтік міндеттемелерді орындау тәртібін реттейді. Бұдан басқа, жоба екінші деңгейдегі банктердің және өзге де қаржы ұйымдарының мәліметтерді ұсыну қағидалары мен мерзімдерін белгілейді, сондай-ақ ойын бизнесін ұйымдастырушылардың аппараттық-бағдарламалық кешендерімен интеграция арқылы деректерді берудің тізбесін, нысандары мен тәртібін айқындайды.

Аталған жоба салық төлеушілер үшін есептілік көлемін қысқартуға, ақпараттың толық және уақтылы түсуін қамтамасыз етуге, кассалық тәртіпті және қаржы ағындарының ашықтығын арттыруға, салық тәуекелдерін барынша азайтуға және қаржылық қызметтерді пайдаланушылар ретінде өз мүдделерін қорғау кезінде азаматтардың құқықтық мәдениетін қалыптастыруға ықпал етуге мүмкіндік береді.

Қазақстан Республикасы Қаржы министрлігі Мемлекеттік кірістер комитетінің медиа жоспарына сәйкес осы жоба бойынша түсіндіру іс-шаралары жүргізілетін болады.

**4. Басқа салдарларды бағалау:**

Жоба арнайы мобильді қосымшаны енгізу арқылы салықтық әкімшілендіру тиімділігін және азаматтық жауапкершілік деңгейін арттыруды айтарлықтай ынталандырады. Екінші деңгейдегі банктер, банк операцияларының жекелеген түрлерін жүзеге асыратын ұйымдар және Мемлекеттік кірістер органдары арасында автоматтандырылған деректер алмасуды қамтамасыз етеді. Сондай-ақ, автоматтандырылған режимде мәліметтер алу арқылы ойын бизнесі салаларына салық салудың толықтығы мен уақтылығын қамтамасыз ету.

Бұл салық төлеушілер үшін есептілік көлемін қысқартуға, сондай-ақ шағын кәсіпкерлік және ойын бизнесі субъектілерінің кірістерін бақылау үшін қажетті ақпараттың толық және уақтылы түсуін қамтамасыз етуге мүмкіндік береді.

**Қазақатан Республикасы**

**қаржы министрі М. Такиев**