**Екінші деңгейдегі банктердің және банк операцияларының жекелеген түрлерін жүзеге асыратын ұйымдардың, букмекерлік кеңсенің және (немесе) тотализатордың қызметін жүзеге асыратын ойын бизнесін ұйымдастырушылардың, интернет-платформалар операторларының, сондай-ақ сауда объектілерін, сауда объектілеріндегі, оның ішінде мүліктік жалдау (жалдау) шарттары тізілімінің сауда базарларындағы сауда орындарын уақытша иеленуге және пайдалануға ұсынатын тұлға  
(жалға беруші) мемлекеттік кірістер органына мәліметтерді   
ұсынуының кейбір мәселелері туралы**

Қазақстан Республикасы Салық кодексінің 55-бабы 2-тармағының  
2) тармақшасының үшінші абзацына және 22) тармақшасына, 56-бабының 12, 14 және 18-тармағына және 717-бабының 6-тармағына сәйкес **БҰЙЫРАМЫН:**

1. Мыналар:

1) осы бұйрыққа 1-қосымшаға сәйкес Екінші деңгейдегі банктердің және банк операцияларының жекелеген түрлерін жүзеге асыратын ұйымдардың күнтізбелік ай үшін арнайы мобильді қосымшаға келіп түсетін төлемдер сомаларды қоспағанда жекелеген арнаулы салық режимін қолданатын және (немесе) кәсіпкерлік қызметті жүзеге асыру үшін арнаулы мобильдік қосымшаны пайдаланушы болып табылатын жеке тұлғаның, дара кәсіпкердің шотына түскен төлемдердің жиынтық сомалары жөніндегі мәліметтерді мемлекеттік кірістер органына ұсыну қағидалары мен мерзімдері;

2) осы бұйрыққа 2-қосымшаға сәйкес арнайы мобильдік қосымшаға келіп түсетін төлемдер сомаларын қоспағанда, күнтізбелік айда арнайы салық режимін қолданатын және (немесе) кәсіпкерлік қызметті жүзеге асыру үшін арнайы мобильдік қосымшаны пайдаланушы болып табылатын жеке тұлғаның, дара кәсіпкердің шотына түскен төлемдердің жиынтық сомалары туралы мәліметтер нысаны;

3) осы бұйрыққа 3-қосымшаға сәйкес қызметтерді төлеу терминалын қолдану арқылы ағымдағы шотқа күнтізбелік жыл ішінде түскен төлемдердің жиынтық сомалары туралы мәліметтерді екінші деңгейдегі банктер мен жекелеген банк операцияларын жүзеге асыратын ұйымдар ұсынатын салық төлеушілердің – жеке кәсіпкерлердің немесе жеке практикамен айналысатын тұлғалардың, заңды тұлғалардың санаттары;

4) осы бұйрыққа 4-қосымшаға сәйкес Қызметтерді төлеу терминалын қолдану арқылы ағымдағы шотқа күнтізбелік жыл ішінде түскен төлемдердің жиынтық сомалары туралы мәліметтерді екінші деңгейдегі банктер мен жекелеген банк операцияларын жүзеге асыратын ұйымдардың ұсыну қағидалары мен мерзімдері;

5) осы бұйрыққа 5-қосымшаға сәйкес көрсетілетін қызметтерге ақы төлеу терминалын қолдану арқылы ағымдағы шотқа түскен күнтізбелік жыл үшін төлемдердің жиынтық сомалары бойынша мәліметтер нысаны;

6) осы бұйрыққа 6-қосымшаға сәйкес Букмекерлік кеңсенің және (немесе) тотализатордың қызметін жүзеге асыратын ойын бизнесін ұйымдастырушылардың аппараттық-бағдарламалық кешендерін мемлекеттік кірістер органдарының ақпараттық жүйелерімен интеграциялау арқылы беруге жататын мәліметтердің тізбесі;

7) осы бұйрыққа 7-қосымшаға сәйкес букмекерлік кеңсенің және (немесе) тотализатордың қызметін жүзеге асыратын ойын бизнесін ұйымдастырушылардың аппараттық-бағдарламалық кешендерін мемлекеттік кірістер органдарының ақпараттық жүйелерімен интеграциялау арқылы беруге жататын мәліметтердің нысаны;

8) осы бұйрыққа 8-қосымшаға сәйкес мүліктік жалдау (жалдау) шарттары тізілімінің нысаны (871.00-нысан);

9) осы бұйрыққа 9-қосымшаға сәйкес Мүліктік жалдау (жалдау) шарттарының тізілімі нысанындағы кірістер (871.00-нысан) сауда объектілерін, сауда объектілеріндегі, оның ішінде сауда базарларындағы сауда орындарын уақытша иеленуге және пайдалануға беретін тұлға (жалға беруші) мемлекеттік кірістер органдарға ұсыну және жасау қағидалары;

10) осы бұйрыққа 10-қосымшаға сәйкес Арнайы мобильдік қосымшаға операциялар бойынша мәліметтерді беру мақсаттары үшін екінші деңгейдегі банктер мен банк операцияларының жекелеген түрлерін жүзеге асыратын ұйымдардың, интернет-платформалар операторлардың мемлекеттік кіріс органдарымен өзара іс-қимыл жасау қағидалары;

11) осы бұйрыққа 11-қосымшаға сәйкес Қызметін интернет-платформаны пайдалана отырып жүзеге асыратын, сондай-ақ Қазақстан Республикасының әлеуметтік кодексіне сәйкес орындаушылар болып табылатын жеке тұлғалар бойынша мәліметтерді беру мақсаттары үшін мемлекеттік кірістер органының сұрау салуы бойынша интернет-платформалар операторларының өзара әрекеттесу қағидалары;

12) осы бұйрыққа 12-қосымшаға сәйкес қызметін интернет-платформаны пайдалана отырып жүзеге асыратын, сондай-ақ Қазақстан Республикасының әлеуметтік кодексіне сәйкес орындаушылар болып табылатын жеке тұлғалар бойынша мәліметтердің нысаны бекітілсін.

2. Осы бұйрыққа 13-қосымшаға сәйкес Қазақстан Республикасы Қаржы министрлігінің кейбір бұйрықтарының күші жойылды деп танылсын.

3. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрық ресми жарияланғаннан кейін оны Қазақстан Республикасы Қаржы министрлігінің интернет-ресурсында орналастыруды;

3) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және  
2) тармақшасында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрық 2026 жылғы 1 қаңтардан бастап қолданысқа енгізіледі және ресми жариялануға тиіс.

|  |  |
| --- | --- |
| **Лауазымы** | **Аты-жөні** |

|  |
| --- |
| «КЕЛІСІЛДІ»  Қазақстан Республикасы  Стратегиялық жоспарлау және  реформалар агенттігінің  Ұлттық статистика бюросы  «КЕЛІСІЛДІ»  Қазақстан Республикасының  Туризма және спорт  Министрлігі  «КЕЛІСІЛДІ»  Қазақстан Республикасының  Ұлттық Банкі  «КЕЛІСІЛДІ»  Қазақстан Республикасының  Цифрлық даму, инновациялар және аэроғарыш өнеркәсібі министрлігі |