|  |
| --- |
| Бұйрыққа  11-қосымша |

**Қызметін интернет-платформаны пайдалана отырып жүзеге асыратын, сондай-ақ Қазақстан Республикасының әлеуметтік кодексіне сәйкес орындаушылар болып табылатын жеке тұлғалар бойынша мәліметтерді беру мақсаттары үшін мемлекеттік кірістер органының сұрау салуы бойынша интернет-платформалар операторларының  
өзара әрекеттесу қағидалары**

**1-тарау. Жалпы ережелер**

1. Осы Қызметін интернет-платформаны пайдалана отырып жүзеге асыратын, сондай-ақ Қазақстан Республикасының әлеуметтік кодексіне сәйкес орындаушылар болып табылатын жеке тұлғалар бойынша мәліметтерді беру мақсаттары үшін мемлекеттік кірістер органының сұрау салуы бойынша интернет-платформалар операторларының өзара әрекеттесу қағидалары  
(бұдан әрі – Қағидалар) Қазақстан Республикасы Салық кодексінің 56-бабының 18-тармағына сәйкес әзірленді және мемлекеттік кірістер органының сұрау салуы бойынша интернет-платформалар операторларының қызметін  
интернет-платформаны пайдалана отырып жүзеге асыратын, сондай-ақ Қазақстан Республикасының әлеуметтік кодексіне сәйкес орындаушылар болып табылатын жеке тұлғалар бойынша мәліметтерді (бұдан әрі – Мәлімет) ұсыну тәртібі мен мерзімін айқындайды.

2. Осы Қағидаларда мынадай негізгі ұғымдар пайдаланылады:

1) авторизация – жүйеде пайдаланушының есепке алу деректерін тексеру және оның белгіленген қауіпсіздік саясатына сәйкес ақпараттық ресурстарға қол жеткізу құқықтарын айқындау процесі;

2) тапсырыс беруші – интернет-платформада тіркелген және онда қызмет көрсетуге немесе жұмыстарды орындауға тапсырысты орналастыратын жеке немесе заңды тұлға;

3) орындаушы –интернет-платформада тіркелген, интернет-платформаны пайдалана отырып, жария шшарт негізінде тапсырыс берушілерге қызметтер көрсететін немесе тапсырыс берушілерге жұмыстарды орындайтын жеке тұлға, дара кәсіпкер немесе заңды тұлға;

4) интернет-платформа – интернет-платформа операторының, тапсырыс берушінің және орындаушының қызметтер көрсету бойынша өзара іс-қимылын қамтамасыз ететін электрондық интернет алаңы;

5) Комитет (бұдан әрі – Комитет) – Қазақстан Республикасы Қаржы министрлігінің Мемлекеттік кірістер комитеті;

6) негізгі каталог – SFTP сервері жағында орнатылған, хаттама бойынша қорғалған файлдарды (SFTP) беруге қосу кезінде пайдаланушының кіру шекараларын айқындайтын базалық директория. Негізгі каталог файлдық жүйеге кіру нүктесі ретінде қызмет етеді және оқшаулау мен ақпараттық қауіпсіздікті қамтамасыз ету мақсатында сервердің өзге бөлімдеріне қол жетімділікті болдырмай, пайдаланушының тек аталған директория мен оның кірістірілген құрылымдары шегінде жұмыс істеу мүмкіндігі мен көруін шектейді;

7) санкцияланбаған (авторизациясыз) қол жетімділік – белгіленген тәртіппен берілген құқықтар мен өкілеттіктерсіз, сондай-ақ уәкілетті адамдардың немесе органдардың келісімінсіз жүзеге асырылатын, белгіленген қауіпсіздік саясатына және ақпараттық ресурстарға қол жеткізу тәртібіне қайшы келетін;

8) интернет-платформа операторы (бұдан әрі – Оператор) –   
интернет-платформаны пайдалана отырып, интернет-платформада тіркелген орындаушылар мен тапсырыс берушілер арасында қызметтер көрсету және жұмыстарды орындау бойынша байланыс орнату және мәмілелер жасасу үшін ақпараттық технологиялар мен жүйелерді қолдана отырып, техникалық, ұйымдастырушылық (оның ішінде жұмыстарды немесе қызметтерді көрсету үшін үшінші тұлғаларды тарта отырып көрсетілетін қызметтерді), ақпараттық және өзге де мүмкіндіктерді ұсыну бойынша қызметтер көрсететін дара кәсіпкер немесе заңды тұлға;

9) «E-salyq Business» арнаулы мобильді қосымшасы – арнаулы мобильді қосымшаны пайдалана отырып, арнаулы салық режимін қолдану   
бұдан әрі – мобильді қосымшаны пайдалана отырып АСР) кезінде салық міндеттемелерін және міндетті зейнетақы жарналарын, әлеуметтік аударымдар мен міндетті әлеуметтік медициналық сақтандыруға аударымдарды төлеу бойынша міндеттемелерді орындаудың, салық төлеушінің электрондық цифрлық қолтаңбасы арқылы куәландырылған электрондық құжаттың негізінде дара кәсіпкер ретінде тіркеу есебіне қоюдың (осындай тіркеу есебінен алудың) оңайлатылған тәртібін қолдану мақсатында әзірленген мобильдік қосымша;

10) SFTP (Secure File Transfer Protocol) – сервердегі файлдарды қауіпсіз жүктеуге, жүктеп алуға және басқаруға арналған қорғалған деректерді беру хаттамасы.

**2-тарау. Мемлекеттік кірістер органының сұрау салуы бойынша  
интернет-платформалар операторларының қызметін  
интернет-платформаны пайдалана отырып жүзеге асыратын, сондай-ақ Қазақстан Республикасының әлеуметтік кодексіне сәйкес орындаушылар болып табылатын жеке тұлғалар бойынша мәліметтерді  
ұсыну тәртібі мен мерзімдері**

3. Комитет интернет-платформа операторларына мәліметтер беру туралы сұрау салуды жібереді.

Операторлар мәліметтерді ұсыну туралы сұрау салуды алған күннен бастап 20 (жиырма) жұмыс күні ішінде мәліметтерді Microsoft Excel форматында Комитет серверінде (бұдан әрі – Комитеттің SFTP-сервері) файлдарды қауіпсіз жүктеуге, жүктеуге және басқаруға арналған деректерді қорғалған беру хаттамасы арқылы Комитетке береді.

Оператор дәлсіздіктерді және (немесе) қателерді анықтаған жағдайда, Оператор дәлсіздіктер және (немесе) қателер анықталған күннен бастап 3 (үш) жұмыс күні ішінде Комитетке нақтыланған мәліметтерді ұсынуды қамтамасыз етеді.

4. Комитеттің SFTP серверіне кіру үшін Операторға авторизацияланған кіру үшін логин мен пароль талап етіледі. Деректермен алмасу үшін Комитеттің SFTP серверін авторизациясыз пайдалануға тыйым салынады.

5. Оператордың авторизациясы санкцияланбаған қолжетімділікті болдырмау, корпоративтік ақпараттарды қорғау және орталықтандырылған бақылауды қамтамасыз ету үшін талап етіледі .

6. Комитеттің SFTP серверіне қол жеткізу үшін Оператор Комитетке еркін нысанда ресми хат (өтінім) жібереді, онда міндетті түрде қажетті құқықтар және негізгі каталогтан бөлімге толық жол көрсетіледі. Негізгі каталогтан бөлімге толық жол болмаған жағдайда өтінім қабылданбайды және мұндай бас тарту Оператор үшін Мәліметтерді ұсынбау жөніндегі негіз болып табылмайды.

7. Оператордың өтінімін Комитет, оның ішінде бейінді басқарма,  
IT-менеджмент басқармасы, сондай-ақ ақпараттық қауіпсіздікке жауапты адамдар келіседі.

8. Комитет Оператордың өтінімін келіскеннен кейін осы Қағидаларға қосымшаға сәйкес қабылдап алу-беру актісі бойынша Комитеттің SFTP-серверіне қол жеткізу үшін Операторға қолма-қол есептік жазба (логин мен пароль) ұсынылады.

9. Оператор Мәліметтерді беру кезінде Комитет ұсынған есептік жазбаны (логин мен парольді) пайдалануға тиіс және Оператор Комитеттің ақпараттық ресурстарына санкцияланбаған қол жеткізуді жүзеге асырмауға тиіс.

10. Мәліметтерді ұсыну мақсатында құрылған қол жетімділік үшін есептік жазбаны (логин мен парольді) Комитеттің және Оператордың үшінші тұлғаларға жария етуіне тыйым салынады.

11. Комитеттің SFTP-серверіне қол жетімділікті алғаннан кейін Оператор құпиялылықты сақтауға, дербес деректерді қорғауға және осы Қағидаларды орындау шеңберінде алынған немесе қалыптастырылған мәліметтердің санкциясыз таралуына жол бермеуге жауапты болады.

12. Оператор осы Қағидаларға сәйкес мәліметтердің толықтығы, анықтығы және уақтылы ұсынылуы үшін жауапты болады.

13. Ақпарат алмасу процесінде Комитет пен оператор арасында туындауы мүмкін барлық даулар келіссөздер арқылы шешіледі.

14. Комитет өзгертілген мәтінді ашық нормативтік құқықтық актілердің интернет-порталына орналастыру арқылы осы Қағидаларға өзгерістер және/немесе толықтырулар енгізу құқығын өзіне қалдырады.

Қызметін интернет-платформаны пайдалана отырып жүзеге асыратын, сондай-ақ Қазақстан Республикасының әлеуметтік кодексіне сәйкес орындаушылар болып табылатын жеке тұлғалар бойынша мәліметтерді беру мақсаттары үшін Мемлекеттік кірістер органының сұрау салуы бойынша интернет-платформалар операторларының

өзара әрекеттесу қағидаларына

қосымша

нысан

ҚАБЫЛДАП АЛУ-БЕРУ АКТІСІ

Астана қаласы 202\_\_жыл «\_\_\_» \_\_\_\_\_\_

Интернет-платформа операторының атауы және бизнес сәйкестендіру нөмірі (жеке сәйкестендіру нөмірі) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Интернет-платформаның атауы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Осы актімен \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ интернет-платформа

(атауы, логин мен парольді алған)

операторының \_\_\_\_\_\_\_\_\_\_\_\_\_\_\_\_\_\_\_\_ ресми хатпен жолданған өтінімге сәйкес

(хаттың нөмірі және күні)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ қағаз түрінде (ақпараттық қауіпсіздік жөніндегі техникалық құжаттама талаптарын сақтау мақсатында қолма-қол тапсырылады) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ орналастыру үшін \_\_\_\_\_\_\_\_\_\_\_\_\_\_\_ бөліміне \_\_\_\_\_\_\_\_\_\_\_серверіне кіру үшін логин мен парольді алғанын, ал\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(логин мен парольді берген адамның лауазымы, тегі, аты, әкесінің аты (егер ол жеке басты куәландыратын құжатта көрсетілсе))

бергенін растаймыз.

Логинді және парольді үшінші тұлғаға беруге тыйым салынады.

|  |  |  |
| --- | --- | --- |
| Берді:  Тегі, аты, әкесінің аты (жеке басын куәландыратын құжатта көрсетілген жағдайда), лауазым |  | Қабылдады:  Тегі, аты, әкесінің аты (жеке басын куәландыратын құжатта көрсетілген жағдайда), лауазым |

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қолы Қолы