|  |
| --- |
| Бұйрыққа  9-қосымша |

**Мүліктік жалдау (жалдау)шарттарының тізілімі нысанындағы кірістер**

**(871.00-нысан) сауда объектілерін, сауда объектілеріндегі, оның ішінде сауда базарларындағы сауда орындарын уақытша иеленуге және пайдалануға беретін тұлға (жалға беруші) мемлекеттік кірістер органдарға ұсыну және жасау қағидалары**

**1-тарау. Жалпы ережелер**

Мүліктік жалдау (жалдау)шарттарының тізілімі нысанындағы кірістер (871.00-нысан) сауда объектілерін, сауда объектілеріндегі, оның ішінде сауда базарларындағы сауда орындарын уақытша иеленуге және пайдалануға беретін тұлға (жалға беруші) мемлекеттік кірістер органдарға ұсыну және жасау қағидалары (бұдан әрі – Қағида) Қазақстан Республикасы Салық кодексінің (бұдан әрі – Салық кодексі) 56-бабының 14-тармағына сәйкес әзірленді және сауда объектілерін, сауда объектілеріндегі, оның ішінде сауда базарларындағы сауда орындарын (бұдан әрі – тұлға (жалға беруші)) уақытша иеленуге және пайдалануға беретін тұлғаның (жалға берушінің) мүліктік жалдау (жалға алу) шарттарының тізілімін (871.00-нысан) жасау және Мемлекеттік кірістер органдарына ұсыну тәртібін айқындайды. Шарттар тізілімі осы бұйрыққа 8 – қосымшаға сәйкес нысан бойынша (бұдан әрі – Тізілім) ұсынылады.

2. Тізілім тізілімнің өзінен (871.00-нысан) және есепті кезеңдегі үшін сауда объектілерін, сауда объектілеріндегі, оның ішінде сауда базарларындағы сауда орындарын уақытша иеленуге және пайдалануға беретін адамдардың (жалға берушілердің) мүліктік жалдау (жалдау) шарттары бойынша мәліметтерді көрсетуге арналған оған қосымшадан (871.01-нысан) тұрады.

3. Тізілімді толтыру кезінде түзетуге, өшіруге және тазалауға жол берілмейді.

4. Сомалардың теріс мәндері тізілімнің тиісті жолының (бағанының) бірінші сол жақтағы торкөзінде «–» белгісімен белгіленеді.

5. Көрсеткіштер болмаған кезде тізілімнің тиісті төркөздері толтырылмайды.

Көрсеткіштер болмаған кезде Тізілімнің тиісті торкөздері толтырылмайды.

6. Тізілімге қосымша тізілімдегі тиісті көрсеткіштерді ашып көрсетуді талап ететін жолдарды толтыру кезінде жасалады.

7. Тізілімге қосымшаның парағында бар жолдардағы көрсеткіштердің саны асып кеткен жағдайда тізілімге қосымшаның осындай парағы қосымша толтырылады.

8. Тізілімді жасау кезінде:

1) қағаз жеткізгіште – қара немесе көк сиялы қаламмен немесе қаламұшпен, баспаханалық бас әріптермен немесе баспа құрылғысын пайдалана отырып толтырылады;

 2) Ақпаратты компьютерлік өңдеуге мүмкіндік беретін электрондық нысанда – мемлекеттік кірістер органдарының есептілігін қабылдау жүйесі арқылы.

 9. Тізілім қазақ және (немесе) орыс тілдерінде жасалады, қол қойылады, Қазақстан Республикасының заңнамасында белгіленген жағдайларда мөрмен куәландырылады не адамның (жалға берушінің) электрондық цифрлық қолтаңбасымен куәландырылады.

**2-тарау. Мүліктік жалдау (жалдау) шарттарының тізілімін  
толтыру бойынша түсіндірме (871.00-нысан)**

10. «Салық төлеуші туралы жалпы ақпарат» деген бөлімде:

1) «ЖСН(БСН)» бағанында тұлғаның (жалға берушінің) жеке сәйкестендіру нөмірі немесе бизнес-сәйкестендіру нөмірі (бұдан әрі – СТН (БСН)) көрсетіледі;

2) тізілім ұсынылатын салық кезеңі (араб цифрларымен көрсетіледі);

3) тұлғаның (жалға берушінің) тегі, аты, әкесінің аты (егер ол жеке басты куәландыратын құжатта көрсетілсе) (бұдан әрі – тегі, аты және әкесінің аты) немесе атауы;

4) тізілімнің түрі.

Тиісті торкөздер Тізілімнің тиісті тізілім түрлеріне жатқызылуын ескере отырып белгіленеді;

5) хабарламаның нөмірі мен күні. А және В торкөздері хабарлама бойынша тізілім ұсынылған жағдайда толтырылады;

6) валюта коды – «Кеден декларацияларын толтыру үшін пайдаланыталын жіктеуіштер туралы» Кеден одағы комиссиясының 2010 жылғы 20 қыркүйектегі № 378 шешімімен бекітілген 23 «Валюта жіктеуіші» қосымшасына сәйкес;

7) табыс етілген қосымшалардың саны.

11. «Сауда объектілері, оның ішінде сауда базарлары туралы мәліметтер» бөлімінде:

1) 871.00.001 жолында сауда объектілерінің саны көрсетіледі.

Егер, сонымен қоса ашық сауда базары болған жағдайда А ұяшығы толтырылады;

Егер, сонымен қоса жабық сауда базары болған жағдайда В ұяшығы толтырылады;

2) 871.00.002 жолында сауда объектілерін, сауда объектілеріндегі, оның ішінде сауда базарларындағы сауда орындарын жалға алушылардың жалпы саны көрсетіледі.

А, В және С жолында «Сауда қызметін реттеу туралы» 2004 жылғы   
12 сәуірдегі Қазақстан Республикасының Заңына (келесіде –Заң) сәйкес сауда қызметін жүзеге асыратын жеке кәсіпкер ретінде тіркелмеген жалға алушы-жеке тұлғалардың, дара кәсіпкерлердің және заңды тұлғалардың (оның ішінде D, E және F бағаналарында ашық сауда базарындағы жалға алушылар саны көрсетіледі, G, H және I бағаналарында жабық сауда базарындағы жалға алушылар саны көрсетіледі) саны көрсетіледі.

3) 871.00.003 жолында мүліктік жалдау (жалға алу) шартына сәйкес барлық 871.01 нысандары бойынша I жолының жиынтық сомасы ретінде айқындалатын жалға беру (пайдалану) шартына сәйкес төленуге жататын жалға беру төлемінің сомасы көрсетіледі;

4) 871.00.004 жолында барлық 871.01 нысаны бойынша J жолының жиынтық сомасы ретінде айқындалатын нақты төленген жалға беру төлемінің сомасы көрсетіледі;

5) 871.00.005 жолында барлық 871.01 нысаны бойынша K қорытынды жолының сомасы ретінде айқындалатын мүліктік жалдау (жалға алу) шартына сәйкес төлеуге жататын өтелетін шығыстардың сомасы көрсетіледі;

6) 871.00.006 жолында барлық 871.01 нысаны бойынша L жиынтық жолының сомасы ретінде айқындалатын өтелетін шығыстардың нақты төленген сомасы көрсетіледі.

12. «Салық төлеушінің жауапкершілігі» бөлімінде:

1) «Салық төлеушінің (басшының) тегі, аты, әкесінің аты (егер ол жеке басты куәландыратын құжатта көрсетілсе)» жолында құрылтай құжаттарына сәйкес басшының тегі, аты және әкесінің аты көрсетіледі.

Егер тізілімді жеке тұлға, оның ішінде дара кәсіпкер табыс еткен жағдайда, жолда салық төлеушінің тегі, аты, әкесінің аты көрсетіледі, онда жеке басын куәландыратын құжаттарға сәйкес толтырылады.

2) мемлекеттік кірістер органына тізілімді тапсырған күні;

3) салық төлеушінің орналасқан жері бойынша мемлекеттік кірістер органының коды;

4) «Тізілімді қабылдаған лауазымды адамның тегі, аты, әкесінің аты (болған кезде)» жолында тізілімді қабылдаған мемлекеттік кірістер органы қызметкерінің тегі, аты, әкесінің аты көрсетіледі;

5) мемлекеттік кірістер органының лауазымды адамы тізілімді қабылданған күні көрсетіледі;

6) мемлекеттік кірістер органы беретін құжаттың кіріс нөмірі;

7) пошта немесе өзге байланыс ұйымы қойған пошта штемпелінің күні көрсетіледі.

Осы тармақтың 4), 5), 6), 7) тармақшаларын тізімді қағаз жеткізгіште қабылдаған мемлекеттік кірістер органының қызметкері толтырады.

**3-тарау. Мүліктік жалдау (жалдау) шарттарының тізіліміне қосымшаны толтыру бойынша түсіндірме (871.01-нысан)**

13. Қосымша (871.01-нысан) тұлғаның (жалға берушінің) есепті кезеңдегі мүліктік жалдау (жалдау) шарттары бойынша мәліметтерді көрсетуге арналған.

Егер тұлғада (жалға берушіде) бірнеше сауда объектілері, оның ішінде сауда базарлары болса, 871.01- нысаны бойынша қосымша әрбір сауда объекті, оның ішінде сауда базары бойынша жеке толтырылады.

14. «Салық төлеуші туралы және сауда объектісі, оның ішінде сауда базары туралы жалпы ақпарат» бөлімінде:

1) сауда объектілерін, сауда объектілеріндегі, оның ішінде сауда базарларындағы сауда орындарын уақытша иеленуге және пайдалануға беретін салық төлеушілердің ЖСН (БСН);

2) налоговый период, за который представляется Реестр (указывается арабскими цифрами);

тізім табыс етілетін салық кезеңі (араб сандарымен көрсетіледі);

3) сауда желісінің атауы.

Егер сауда объектісі немесе сауда базары сауда желісіне кірген жағдайда толтырылады;

4) сауда объектісінің атауы. Егер сонымен қоса сауда базары болған жағдайда А ұяшығы толтырылады;

5) сауда объектісі – сауда қызметін реттеу туралы Заңның 1-бабының 32) және 33) тармақшаларына сәйкес тиісті торкөздер;

6) жалпы алаңы, шаршы метрде;

7) сауда алаңы, шаршы метрде;

8) жалға беруге арналған сауда орындарының саны;

9) сауда объектісінің орналасқан жерінің мекен-жайы.

15. Жалға алушылар бойынша мәліметтер» бөлімінде:

1) А бағанында кезекті реттік нөмірі;

2) В бағанында жалға алушының ЖСН(БСН) көрсетіледі;

3) С бағанында жалға алушылардың мынадай мәртебелерінің бірі көрсетіледі:

1-саны, егер жалға алушы жеке кәсіпкер ретінде тіркелмеген жеке тұлға болса;

2-саны, егер жалға алушы жеке кәсіпкер болса;

3-саны, егер жалға алушы заңды тұлға болса.

4) D бағанында мүліктік жалдау (жалдау) шартының нөмірі (ол болған кезде) көрсетіледі;

5) Е бағанында мүліктік жалдау (жалға алу) шартының жасалған күні көрсетіледі;

6) F бағанында сауда орнының, сауда объектісінің мақсаты (мысалы, мейрамхана, кафе, өнеркәсіптік тауарлар және т. б.) көрсетіледі;

7) G бағанында сауда объектісіндегі сауда орнының орналасқан жері (мысалы, сауда объектісінің немесе орынның қатары, секторы және орналасу нөмірі) көрсетіледі;

8) Н бағанында сауда объектісін немесе орнын жалға алудың (пайдаланудың) нақты кезеңі көрсетіледі;

9)I бағанда мүліктік жалдау (жалдау) шартына сәйкес жалдау ақысының сомасы көрсетіледі;

10) J бағанында жалдау ақысының нақты төленген сомасы көрсетіледі;

11) К бағанында мүліктік жалдау (жалдау)шартына сәйкес төлеуге жататын өтелетін шығыстардың сомасы көрсетіледі;

12) L бағанында өтелетін шығыстардың нақты төленген сомасы көрсетіледі.

0001 жолдың I, J, K және L бағандарында мүліктік жалдау (жалдау) шартына сәйкес төленуге жататын жалға беру төлемінің сомасының,жалға беру төлемінің нақты төленген сомасының, мүліктік жалдау (жалдау) шартына сәйкеc төленуге жататын өтелетін шығыстар сомасының және нақты төленген өтелетін шығыстар сомасының қорытынды мәні көрсетіледі.

I бағанының 0001 қорытынды жолының шамасы 871.00.003 жолына көшіріледі.

J бағанының 0001 жиынтық жолының шамасы 871.00.004 жолына көшіріледі.

К бағанының 0001 жиынтық жолының шамасы 871.00.005 жолына көшіріледі.

L бағанының 0001 жиынтық жолының шамасы 871.00.006 жолына көшіріледі.